Paparde (stacija)
Šis raksts ir par šaursliežu dzelzceļa pieturas punktu. Par citām jēdziena Paparde nozīmēm skatīt nozīmju atdalīšanas lapu. Paparde ir pieturas punkts šaursliežu dzelzceļa līnijā Gulbene—Alūksne. Tas atrodas Alūksnes novadā uz Annas un Jaunannas pagasta robežas pie Umāras upes. Pieturā ir neapdzīvota, slēgta koka ēka un tualete. Ir saglabājies Papardes stacijas ūdenstornis, kas pieskaitāms Latvijas industriālajam mantojumam.